
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2461 

16 Νοεμβρίου 2015 


ΑΠΟΦΑΣΕΙ Σ 

Αριθμ. 5376/Φ120 

Θεσμοθέτηση Ερευνητικών Εργαστηρίων του ΤΕΙ 
Κρήτης. 

Ο ΠΡΟΕΔΡΟΣ ΤΟΥ Τ.Ε.Ι. ΚΡΗΤΗΣ 

Έχοντας υπόψη: 

1. Τις διατάξεις των άρθρων 1 έως 4 του Ν. 3794/2009 
(ΦΕΚ 156/τ.Α') «Ρύθμιση θεμάτων του Πανεπιστημιακού 
και Τεχνολογικού Τομέα της Ανώτατης Εκπαίδευσης 
και άλλες διατάξεις», όπως τροποποιήθηκε και ισχύει. 

2. Τις διατάξεις της παρ. 22α του άρθρου 80 του 
Ν. 4009/2011 (ΦΕΚ 195/τ.Α') «Δομή, λειτουργία, διασφά¬ 
λιση της ποιότητας των σπουδών και διεθνοποίηση των 
ανώτατων εκπαιδευτικών ιδρυμάτων». 

3. Τις διατάξεις του άρθρου 96 του Ν. 4310/2014 (ΦΕΚ 
258/τ.Α') «Ερευνα, Τεχνολογική Ανάπτυξη και Καινοτομία 
και άλλες διατάξεις», με το οποίο προστέθηκε παρ. 24 
στο άρθρο 80 του Ν. 4009/2011. 

4. Τις διατάξεις του Π.δ. 104/2013 (ΦΕΚ 137/τ.Α7 
05.06.2013) «Μετονομασία Σχολής και Τμημάτων -Συγχώ¬ 
νευση Τμημάτων - Κατάργηση Τμημάτων - Συγκρότηση 
Σχολών του ΤΕΙ Κρήτης». 

5. Το απόσπασμα της με αρ. 90/19-10-2015 (θέμα 20ο 
Ε.Η.Δ.) πράξης της Συνέλευσης του ΤΕΙ Κρήτης, με το 
οποίο εγκρίνεται η ίδρυση Εργαστηρίων στις Σχολές 
του ΤΕΙ Κρήτης. 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφάσισε: 

Αρθρο 1 

1. Ιδρύονται στη Σχολή Διοίκησης και Οικονομίας του 
Τεχνολογικού Εκπαιδευτικού Ιδρύματος (Τ.Ε.Ι.) Κρήτης 
τα παρακάτω Εργαστήρια: 

α) Εργαστήριο Ηλεκτρονικής Επιχειρηματικής Ευφυΐας, 
το οποίο εξυπηρετεί ερευνητικές και εκπαιδευτικές ανά¬ 
γκες στα γνωστικά αντικείμενα: Υπολογιστική νοημοσύ¬ 
νη με έμφαση σε μοντελοποίηση συστημάτων, με χρήση 
μη παραμετρικών μοντέλων για αναγνώριση, κατάταξη 
και πρόβλεψη από δεδομένα τα οποία χαρακτηρίζονται 
από αβεβαιότητα, ηλεκτρονικό μάρκετινγκ με έμφαση 
στον σχεδίασμά και την υλοποίηση προωθητικών ενερ¬ 
γειών για προϊόντα ή υπηρεσίες μέσω διαδικτύου για 


υποστήριξη της μακροπρόθεσμης στρατηγικής τοποθέ¬ 
τησης τους στα διαδικτυακά κανάλια (κοινωνικά δίκτυα, 
μηχανές αναζήτησης, ιστοχώρους κ.λπ.), ανάλυση και 
σύνθεση πολυμέσων μέσω της ανάπτυξης μεθόδων 
και τεχνικών για την ανάλυση και επεξεργασία ήχου, 
εικόνας και βίντεο και τη δημιουργία νέου πολυμεσικού 
υλικού και τη χρήση του για στήριξη της ηλεκτρονικής 
επιχειρηματικότητας, το σχεδίασμά διεπαφών και εφαρ¬ 
μογών για οποιαδήποτε πλατφόρμα με πρώτο γνώμονα 
τη θετική εμπειρία για τον χρήστη (ΙΙδθΓ θχρθιίθποθ 
άβείρη), εφαρμογές υπολογιστικού νέφους και μοντε¬ 
λοποίηση μη γραμμικών συστημάτων μεγάλης κλίμα¬ 
κας με τεχνικές υπολογιστικής νοημοσύνης, τεχνικές 
ενοποιημένης αναπαράστασης ετερογενών δεδομένων, 
έρευνα και ανάπτυξη τεχνολογιών που επιτρέπουν την 
πρόσβαση υπηρεσιών φωνής και δεδομένων σε κινού¬ 
μενους χρήστες. 

β) Εργαστήριο Τουρισμού και Επιχειρηματικότητας, 
το οποίο εξυπηρετεί ερευνητικές και εκπαιδευτικές 
ανάγκες στα γνωστικά αντικείμενα: Του τουρισμού, 
του πολιτισμού, της επιχειρηματικότητας και της περι¬ 
φερειακής ανάπτυξης κάτω από την προσέγγιση της 
οικονομικής και διοικητικής επιστήμης. Παράλληλα στό¬ 
χος του Εργαστηρίου είναι η συμβολή του στη λήψη 
επιχειρηματικών αποφάσεων και η προώθηση των 
αποτελεσμάτων του, ώστε να αξιοποιηθούν από όλους 
τους εμπλεκόμενους σε τοπικό, περιφερειακό, εθνικό 
και διεθνές επίπεδο. 

γ) Εργαστήριο Λογιστικής και Χρηματοοικονομικής 
Διοίκησης, το οποίο εξυπηρετεί ερευνητικές και εκπαι¬ 
δευτικές ανάγκες στα γνωστικά αντικείμενα: Μεθοδική 
επιστημονική ανάλυση και μελέτη επίκαιρων θεμάτων 
της λογιστικής, χρηματοοικονομικής και οικονομικών και 
συναφών αντικειμένων (τραπεζικής, ασφαλιστικής, μάνα¬ 
τζμεντ και μάρκετινγκ προϊόντων και υπηρεσιών) καθώς 
και την υποστήριξη δημόσιων και ιδιωτικών φορέων με 
στόχο την επιστημονική συμβουλή για επίλυση των προ¬ 
βλημάτων τους. Οι ειδικότερες επιστημονικές περιοχές 
στις οποίες κυρίως δραστηριοποιείται το εργαστήριο 
είναι χρηματοοικονομική διοίκηση, αγορές χρήματος, 
κεφαλαίου και παραγώγων, αγορές εμπορευμάτων και 
ενέργειας, τραπεζικές, λογιστικές και οικονομικές εφαρ¬ 
μογές, αγορά ασφαλιστικών προϊόντων (μάνατζμεντ 
και μάρκετινγκ υπηρεσιών), διοίκηση και μάρκετινγκ 
χρηματοοικονομικών υπηρεσιών και προϊόντων. 

2. Ιδρύονται στη Σχολή Επαγγελμάτων Υγείας και 
Πρόνοιας του Τεχνολογικού Εκπαιδευτικού Ιδρύματος 
(Τ.Ε.Ι.) Κρήτης τα παρακάτω Εργαστήρια: 

α) Εργαστήριο Υγείας και Οδικής Ασφάλειας, το οποίο 
εξυπηρετεί ερευνητικές και εκπαιδευτικές ανάγκες στα 
γνωστικά αντικείμενα: Συμπεριφορές διακινδύνευσης 
κατά την οδήγηση και προαγωγή της οδικής ασφάλει¬ 
ας, επιθετική συμπεριφορά και διαπροσωπικές σχέσεις, 
φροντίδα και προαγωγή της υγείας ευάλωτων κοινωνι¬ 
κών ομάδων, μελέτη των κοινωνικών προσδιοριστών της 
υγείας και η αναζήτηση παραγόντων διακινδύνευσης σε 
κυρίαρχα προβλήματα δημόσιας υγείας, πρόληψη και 
φροντίδα της υγείας με έμφαση στο πεδίο της απο¬ 
κατάστασης, εκτίμηση αναγκών υγείας σε ευάλωτες 
κοινωνικές ομάδες και στο γενικό πληθυσμό, χρήση και 
αξιολόγηση των υπηρεσιών υγείας, ανάπτυξη εργαλεί¬ 
ων και εφαρμογή τους σε προγράμματα παρέμβασης 
στην κοινότητα με σκοπό την προαγωγή της υγείας. 
Το εργαστήριο εστιάζει επίσης στη μελέτη ευρύτερων 
κοινωνικών προβλημάτων καθώς και στην προαγωγή 
της δημόσιας υγείας και της ασφάλειας του γενικού 
πληθυσμού. 

β) Εργαστήριο Επιδημιολογίας και Πρόληψης και Δια¬ 
χείρισης Νοσημάτων, το οποίο εξυπηρετεί ερευνητικές 
και εκπαιδευτικές ανάγκες στα γνωστικά αντικείμενα: 
Κατανόηση και έλεγχος των παραγόντων κινδύνου αλλά 
και θεραπεία των κυριότερων αιτιών πρώιμων θανάτων 
και νοσηρότητας στην Ελλάδα και διεθνώς, εφαρμόζο¬ 
ντας ή εξειδικεύοντας θεωρητικά μοντέλα ερμηνείας 
των συμπεριφορών που σχετίζονται με την υγεία, προ¬ 
ώθηση της έρευνας και της προπτυχιακής και μεταπτυ¬ 
χιακής εκπαίδευσης στο πεδίο της παροχής ολιστικής 
φροντίδας υγείας στο σύνολο του πληθυσμού, αρχικά 
σε επίπεδο πρόληψης των παραγόντων κινδύνου και 
στη συνέχεια σε επίπεδο διαχείρισης και αντιμετώπισης 
αποκατάστασης των ατόμων που θα εκδηλώσουν κά¬ 
ποια νόσο, με έμφαση στις χρόνιες ασθένειες, και στην 
υλοποίηση παρεμβάσεων που άπτονται του φάσματος 
και των τριών επιπέδων πρόληψης (πρωτογενούς, δευ¬ 
τερογενούς, τριτογενούς). 

γ) Εργαστήριο Διεπιστημονικής Προσέγγισης για τη 
Βελτίωση της Ποιότητας Ζωής, το οποίο εξυπηρετεί 
ερευνητικές και εκπαιδευτικές ανάγκες στα γνωστικά 
αντικείμενα: α) Ψυχολογία: Διαταραγμένες ή/και επι¬ 
θετικές διαπροσωπικές σχέσεις ατόμων, ζευγαριών, οι¬ 
κογενειών, ψυχοθεραπεία, μέσα κοινωνικής δικτύωσης 
και επίδραση διαδικτύου και άλλων ηλεκτρονικών μέ¬ 
σων, θετική ψυχολογία (θετικά συναισθήματα, ποιότητα 
ζωής, ευ ζην κ.α.). β) Κοινωνική πολιτική και κοινωνική 
εργασία: Πολιτικές υγείας και κοινωνικής φροντίδας, 
εκτίμηση αναγκών υγείας και κοινωνικής φροντίδας με 
έμφαση στα ηλικιωμένα άτομα, παράγοντες που επη¬ 
ρεάζουν την ποιότητα και τη χρήση υπηρεσιών υγείας 
και κοινωνικής φροντίδας, λειτουργικότητα ηλικιωμένων, 
αυτόνομη διαβίωση, χρόνιες ασθένειες και ποιότητα 
ζωής χρόνιων ασθενών, διερεύνηση των επιμορφωτικών 
αναγκών επαγγελματιών και εκπαίδευση σε επαγγελμα- 
τίες υγείας και κοινωνικής φροντίδας, γ) Νοσηλευτική: 
Οργάνωση, σχεδιασμός, προγραμματισμός και διοίκηση 
υπηρεσιών υγείας, δημόσια υγεία, ποιότητα νοσηλευ¬ 
τικής φροντίδας, τεκμηριωμένη κλινική πρακτική και 
εξειδικευμένη νοσηλευτική, δ) Διατροφή και Διαιτολό¬ 
για: Επιδημιολογία της παχυσαρκίας, του διαβήτη, της 


δυσλιπιδαιμίας και άλλων χρόνιων νοσημάτων, κοινωνική 
πολιτική με έμφαση στις πολιτικές υγείας και κοινωνικής 
φροντίδας, Μεσογειακή/Κρητική διατροφή και άλλων 
υγιεινών προτύπων διατροφής για πρόληψη και αντι¬ 
μετώπιση χρόνιων νοσημάτων. Το εργαστήριο μέσω 
συνεργασιών στοχεύει επίσης στην ανάπτυξη εξατομι- 
κευμένων υπηρεσιών ηλεκτρονικής υγείας με έμφαση 
σε συστήματα διαχείρισης της ποιότητας της ζωής. 

3. Ιδρύονται στη Σχολή Εφαρμοσμένων Επιστημών του 
Τεχνολογικού Εκπαιδευτικού Ιδρύματος (Τ.Ε.Ι.) Κρήτης 
τα παρακάτω Εργαστήρια: 

α) Κέντρο Φυσικής Πλάσματος και Λέιζερ, το οποίο 
εξυπηρετεί ερευνητικές και εκπαιδευτικές ανάγκες 
στα γνωστικά αντικείμενα: α) Αλληλεπίδραση ισχυρής 
ακτινοβολίας λέιζερ με ύλη και πλάσμα: Υπερυψηλής 
έντασης μαγνητικά πεδία, φυσική και τεχνολογία υπερ¬ 
βραχέων και ισχυρών δευτερογενών πηγών ηλεκτρο- 
μαγνητικής και σωματιδιακής ακτινοβολίας δημιουρ- 
γούμενων από λέιζερ και εφαρμογές τους, ανάπτυξη 
διαγνωστικών λέιζερ για πλάσμα και υλικά, δημιουργία 
και μελέτη υπερυψηλής συχνότητας ακουστικών κυ¬ 
μάτων μέσω λέιζερ, προσομοιώσεις αλληλεπίδρασης 
λέιζερ με ύλη, τεχνολογία και ασφάλεια υπερβραχέ¬ 
ων και ισχυρών παλμικών πηγών λέιζερ, ιατρικές και 
βιοϊατρικές εφαρμογές ακτινοβολίας παραγόμενης από 
λέιζερ, β) Οπτοηλεκτρονική: Ανάπτυξη και μελέτη οπτο¬ 
ηλεκτρονικών παλμικών διατάξεων/πηγών ακτινοβολίας 
ισχύος (Χ-ρίηοή, Ζ-ρίηοίι, ΡΙαεπια Ροουε) με εφαρμογές 
στην απεικόνιση μικροδομών και στην ανίχνευση υλι¬ 
κών, προστασία από ακτινοβολία υψηλής ενέργειας, 
ανάπτυξη ενισχυτών σήματος, γ) Οπτοακουστική: Πι¬ 
στοποίηση ποιότητας μουσικών οργάνων με τη χρήση 
συμβολομετρικών τεχνικών λέιζερ, οπτικά μικρόφωνα, 
ανίχνευση δονήσεων και μικρο-ατελειών/μικρο-ασυνε- 
χειών με οπτοακουστικές τεχνικές, ακουστικές πηγές με 
χρήση λέιζερ/ιατρικές εφαρμογές, και δ) Προσομοιώσεις 
και μηχανολογικές κατασκευές: Προσομοιώσεις κατα¬ 
σκευών, φαινομένων και κατεργασιών με αναλυτικές και 
αριθμητικές μεθόδους (ΡΕΜ, ΟΑϋ, ΟΑΜ), ανάπτυξη και 
βελτιστοποίηση μηχανολογικών συστημάτων (ΟΑΕ- ΡΕΜ 
& ΟΑϋ & ΟΑΜ & πιαπυίαοΐυπηρ). 

β) Εργαστήριο Τηλεπικοινωνιών και Ηλεκτρομαγνη- 
τικών Εφαρμογών, το οποίο εξυπηρετεί ερευνητικές 
και εκπαιδευτικές ανάγκες στα γνωστικά αντικείμενα: 
Εφαρμοσμένος ηλεκτρομαγνητισμός, ηλεκτρομαγνητική 
συμβατότητα, σκέδαση, διάδοση και ακτινοβολία ηλε- 
κτρομαγνητικών κυμάτων, ψηφιακή επεξεργασία σήμα¬ 
τος, τηλεπικοινωνιακά συστήματα, δίκτυα υπολογιστών 
και επικοινωνιών, ψηφιακά συστήματα επικοινωνιών, έξυ¬ 
πνες κεραίες και ασύρματες ζεύξεις, ασύρματες, κινητές 
και δορυφορικές επικοινωνίες, ενσύρματες και οπτικές 
επικοινωνίες, μικροκυματική τεχνολογία και εφαρμο¬ 
γές της, ενοποιημένα και ευρυζωνικά τηλεπικοινωνιακά 
συστήματα και υπηρεσίες, ραντάρ και σύγχρονα αμυ¬ 
ντικά συστήματα. 

γ) Εργαστήριο Τεχνολογίας Κυκλωμάτων και Αυτο¬ 
ματισμών, το οποίο εξυπηρετεί ερευνητικές και εκπαι¬ 
δευτικές ανάγκες στα γνωστικά αντικείμενα: Ψηφιακών 
και οργανικών ηλεκτρονικών, ψηφιακών συστημάτων 
αυτομάτου ελέγχου, βιομηχανικών αυτοματισμών, 
ενσωματωμένων συστημάτων, ευφυών συστημάτων 
ελέγχου, αρχιτεκτονικής υπολογιστών, ρομποτικής και 
εφαρμογών της, δυναμικής αναγνώρισης κατασκευών, 

στοχαστικής διάγνωσης και αναγνώρισης βλαβών. Το 
εργαστήριο ενεργοποιείται στην ανάπτυξη εξειδικευ- 
μένων λύσεων και εφαρμογών με βάση τα παραπάνω 
γνωστικά αντικείμενα, με έμφαση στους τομείς της γε¬ 
ωργίας, της βιομηχανίας, του τουρισμού και των κατα¬ 
σκευών και εστιάζει επίσης σε δραστηριότητες ανάπτυ¬ 
ξης λογισμικού και πειραματικών διατάξεων καθώς και 
καινοτόμων μεθόδων διδασκαλίας για την ενίσχυση της 
εκπαιδευτικής διαδικασίας και τη διάδοση των παραπά¬ 
νω γνωστικών αντικειμένων ανάμεσα στους φοιτητές. 

δ) Εργαστήριο Τεχνολογίας Υπολογιστών, Πληροφορι¬ 
κής και Ηλεκτρονικών Κατασκευών, το οποίο εξυπηρετεί 
ερευνητικές και εκπαιδευτικές ανάγκες στα γνωστι¬ 
κά αντικείμενα: Ανάπτυξη καινοτόμων υπολογιστικών 
πληροφοριακών συστημάτων, ανάπτυξη και εφαρμογές 
μικροϋπολογιστών και λοιπών υπολογιστικών διατάξε¬ 
ων και ανάπτυξη εφαρμογών λογισμικού σε επιστη¬ 
μονικά προβλήματα (μοντελοποιήσεις, προσομοιώσεις, 
εκμάθηση, ανίχνευση, αναγνώριση αντικειμένων, λήψη 
αποφάσεων, κ,λπ.) και εξειδικευμένες εφαρμογές, όπως 
τηλεπισκόπηση, απεικονιστικά εργαλεία, διαχείριση 
μεγάλου όγκου δεδομένων, παράλληλη επεξεργασία, 
απομακρυσμένος έλεγχος, διαδραστικά προγράμματα, 
βίντεο-παιχνίδια, κ.λπ. 

ε) Εργαστήριο Σχεδιομελέτης και Κατεργασιών, το 
οποίο εξυπηρετεί ερευνητικές και εκπαιδευτικές ανά¬ 
γκες στα γνωστικά αντικείμενα: Ρευστομηχανικής, θερ¬ 
μοδυναμικής και ηλεκτρικών κυκλωμάτων, αντίστροφη 
μηχανική, τρισδιάστατη μοντελοποίηση, ταχεία πρωτο- 
τυποίηση, μοντελοποίηση συστημάτων ανανεώσιμων 
πηγών ενέργειας (ΑΠΕ), προσομοίωση - ανάλυση φυ¬ 
σικών προβλημάτων, οικολογικό σχεδίασμά προϊόντων, 
τεχνολογίες παραγωγής, ΟΑϋ/ΟΑΜ/ΟΑΕ & ΕΕΜ. 

στ) Εργαστήριο Γεωφυσικής και Σεισμολογίας, το 
οποίο εξυπηρετεί ερευνητικές και εκπαιδευτικές ανά¬ 
γκες στα γνωστικά αντικείμενα: Πολυπαραμετρική 
μελέτη των σεισμικών φαινομένων, σεισμοτεκτονική, 
πρόγνωση των σεισμών, πολυκλαδική χωροχρονική 
εκτίμηση και διαχείριση της σεισμικής επικινδυνότητας, 
μικροζωνικές μελέτες, μελέτη των σεισμικών ακολου¬ 
θιών, παραμόρφωση και δομή του φλοιού και του άνω 
μανδύα της Γης, μαθηματική προσομοίωση ροών, φυσική 
των γεωυλικών, μελέτη της δομής του εσωτερικού της 
Γης με σεισμολογικές και γεωφυσικές μεθόδους δια- 
σκόπησης, με έμφαση στον καθορισμό της δομής των 
ανώτερων στρωμάτων που παρουσιάζουν οικονομικό, 
περιβαλλοντικό ή/και αρχαιολογικό ενδιαφέρον. Επίσης 
συνδράμει σε εφαρμογές της Τηλεπισκόπησης και των 
γεωγραφικών πληροφοριακών συστημάτων (613) στη 
γεωφυσική, τη σεισμολογία και το γεωπεριβάλλον. 

ζ) Εργαστήριο Ελέγχου Ποιότητας Υδατικών και 
Εδαφικών Πόρων, το οποίο εξυπηρετεί ερευνητικές 
και εκπαιδευτικές ανάγκες στα γνωστικά αντικείμενα: 
Έλεγχο και διαχείριση ποιότητας πόσιμων, επιφανει¬ 
ακών, υπόγειων και παράκτιων υδάτων, τεχνολογίες 
επεξεργασίας και εμφιάλωσης νερού, δίκτυα ύδρευσης 
και άρδευσης, εφαρμοσμένη εδαφολογία, παθογένεια 
και ρύπανση εδαφών, προσδιορισμό επιβάρυνσης με 
βαρέα μέταλλα και αγροχημικά υδατικών και εδαφικών 
πόρων, αξιολόγηση και αποκατάσταση χερσαίων-υδά- 
τινων-αγροτικών οικοσυστημάτων, δείκτες ρύπανσης 
υδάτων, αειφόρο διαχείριση υδατικών και εδαφικών 
πόρων. Το Εργαστήριο παρέχει επίσης υπηρεσίες σε 


φορείς του δημόσιου τομέα, οργανισμούς τοπικής αυ¬ 
τοδιοίκησης, επιστημονικούς και κοινωνικούς φορείς 
που αφορούν αναλύσεις φυσικοχημικών, χημικών και 
μικροβιολογικών παραμέτρων ποιότητας εδαφικών και 
υδατικών δειγμάτων, έλεγχο περιβαλλοντικών παρα¬ 
μέτρων και αποκατάσταση επιβαρύνσεων σε χερσαία, 
υδάτινα και αγροτικά οικοσυστήματα. 

η) Εργαστήριο Περιβαλλοντικής Χημείας και Βιοχη¬ 
μικών Διεργασιών, το οποίο εξυπηρετεί ερευνητικές 
και εκπαιδευτικές ανάγκες στα γνωστικά αντικείμενα: 
Ρύπανση του περιβάλλοντος (ρύπανση αέρα, νερού και 
εδάφους), επεξεργασία και διαχείριση των αποβλήτων 
(αερίων εκπομπών, υγρών, στερεών, τοξικών και επικίν¬ 
δυνων αποβλήτων) και μελέτη βιοχημικών διεργασιών, 
κυρίως σε μοριακό επίπεδο, και την επίδραση ανόργα¬ 
νων και οργανικών ρύπων σε αυτές. Συγκεκριμένα εστι¬ 
άζει στην ανάπτυξη μεθόδων για τον προσδιορισμό των 
ρύπων σε περιβαλλοντικά δείγματα, την παρακολούθη¬ 
ση των χημικών, μικροβιακών και βιοχημικών διεργασιών 
στις οποίες λαμβάνουν μέρος οι ρύποι στο περιβάλλον 
και την αντιμετώπιση και επίλυση περιβαλλοντικών 
προβλημάτων μέσω της ανάπτυξης αντιρρυπαντικών 
τεχνολογιών. 

θ) Εργαστήριο Ανανεώσιμων Ενεργειακών Τεχνολο¬ 
γιών, το οποίο εξυπηρετεί ερευνητικές και εκπαιδευ¬ 
τικές ανάγκες στα γνωστικά αντικείμενα: α) Ηλιακή 
Ενέργεια: Μέτρηση απόδοσης ηλιακού συλλέκτη, ανοι¬ 
κτού ή κλειστού τύπου, σχεδιασμός χαρακτηριστικών 
καμπύλων φωτοβολτάϊκής γεννήτριας, υπολογισμός 
ρεύματος ανοιχτοκυκλώματος και τάσης βραχυκύ- 
κλωσης φωτοβολταϊκού πλαισίου, μελέτη αυτόνομου 
φωτοβολταϊκού συστήματος για τροφοδοσία οικιακού 
καταναλωτή, μελέτη παθητικών ηλιακών συστημάτων 
με χρήση λογισμικού, ηλιακή αντλία άρδευσης, μελέτη 
λειτουργίας υβριδικού συστήματος φωτοβολτάίκών και 
ανεμογεννήτριας, διαστασιολόγιση φωτοβολταϊκών 
εγκαταστάσεων, β) Βιομάζα: Παραγωγή αιθανόλης από 
σακχαρούχο διάλυμα, παραγωγή βιολογικού καυσίμου 
κίνησης οχημάτων (όίο-άίθεβΙ), μελέτη απόδοσης επέν¬ 
δυσης βιομάζας, γ) Κυψέλες Καυσίμων: Ηλεκτρόλυση 
ΕόΟ και λειτουργία κυψέλης καυσίμου Εό και δ) Αιολική 
Ενέργεια: Αξιολόγηση αιολικού δυναμικού και υπολογι¬ 
σμός ενεργειακής παραγωγής από ανεμογεννήτρια, με¬ 
τρήσεις χαρακτηριστικής λειτουργίας ανεμογεννήτριας, 
διαστασιολόγιση αιολικών εγκαταστάσεων. 

4. Ιδρύονται στη Σχολή Τεχνολογίας Εεωπονίας και 
Τεχνολογίας Τροφίμων του Τεχνολογικού Εκπαιδευτι¬ 
κού Ιδρύματος (Τ.Ε.Ι.) Κρήτης τα παρακάτω Εργαστήρια: 

α) Εργαστήριο Παραγωγής Γεωργικών Προϊόντων και 
Πολλαπλασιαστικού Υλικού, το οποίο εξυπηρετεί ερευ¬ 
νητικές και εκπαιδευτικές ανάγκες στα γνωστικά αντι¬ 
κείμενα: α) Μεθοδολογίες και δημιουργία πρωτοκόλλων 
για μαζική παραγωγή εγγυημένου φυτικού πολλαπλασι¬ 
αστικού υλικού έρριζων φυταρίων, αξιοποιώντας ίπ νίίΐΌ 
τεχνολογίες, αλλά και ανθοκομικών και αρωματικών 
φυτών. 

β) Εξυγίανση μολυσμένων με ενδοκυτταρικά παθογό- 
να γηγενών ποικιλιών οικονομικού ενδιαφέροντος με 
τη διαδικασία της ίη νίίΓο θερμοθεραπείας καθώς και 
συλλογή-διάσωση και διατήρηση ίπ νίίΓο σπάνιου και 
υπό εξαφάνιση φυτικού γενετικού υλικού, γ) Αξιοποίη¬ 
ση βιοτεχνολογικών μεθόδων για δημιουργία θετικής 
σωμακλωνικής και γαμετοκλωνικής παραλλακτικότη- 

τας αξιοποιήσιμης στη γενετική βελτίωση των φυτών, 
δ) Ανάπτυξη καλλιεργητικών τεχνικών για τη βελτίωση 
της ποιότητας και ανταγωνιστικότητας τοπικών πολυ¬ 
ετών καλλιεργειών, μελέτη δυνατότητας προσαρμογής 
διαφόρων ειδών τροπικών και υποτροπικών φυτών στο 
τοπικό περιβάλλον, με σκοπό την ένταξη τους στην 
επιχειρηματική καλλιέργεια, ε) Ανάπτυξη ή βελτίωση 
ειδικών οινολογικών τεχνικών για αύξηση της ποιότητας 
των παραγόμενων οίνων, ανάπτυξη νέας τεχνολογίας 
αποξήρανσης και παραγωγή νέου τύπου σταφίδας κα¬ 
θώς και μονοποικιλιακών αποσταγμάτων τσικουδιάς. 
στ) Ανάπτυξη, αξιολόγηση και εφαρμογή μεθόδων και 
τεχνικών βελτίωσης και διατήρησης της ποιότητας 
φρούτων, λαχανικών και ανθέων, υδροπονικές καλλιέρ¬ 
γειες, ανάπτυξη αειφορικών συστημάτων καλλιέργειας 
λαχανοκομικών ειδών και ελαχιστοποίησης των επιδρά¬ 
σεων της γεωργίας στο περιβάλλον, ζ) Προσαρμογή των 
καλλιεργειών στην κλιματική αλλαγή, ποσοτικοποίηση 
των επιπτώσεων της ατμοσφαιρικής ρύπανσης στις καλ¬ 
λιέργειες, ανάπτυξη τεχνικών καλλιέργειας για άγρια 
χόρτα και αναζήτηση νέων καλλιεργειών από είδη της 
χλωρίδας της Κρήτης και η) Ανάδειξη της διατροφι¬ 
κής αξίας λαχανευόμενων ειδών της Κρήτης. Μελέτη 
τεχνικών εφαρμογής εδαφοβελτιωτικών με στόχο τη 
διερεύνηση/ελαχιστοποίηση των συγκεντρώσεων των 
βαρέων μετάλλων στους φυτικούς ιστούς των λαχανο¬ 
κομικών ειδών. 

β) Εργαστήριο Βιολογικών και Βιοτεχνολογικών Εφαρ¬ 
μογών, το οποίο εξυπηρετεί ερευνητικές και εκπαι¬ 
δευτικές ανάγκες στα γνωστικά αντικείμενα: Μελέτες 
οικολογίας και περιβάλλοντος με έμφαση στο αγρο- 
περιβάλλον και σε οργανισμούς που επιδρούν στην πα¬ 
ραγωγικότητα των καλλιεργούμενων φυτών, επισκοπή¬ 
σεις (ευΐΛ/θγε) φυτοπαράσιτων καραντίνας, διαγνώσεις 
ασθενειών και εχθρών των φυτών και ζημιών από αυτά 
σε γεωργικές καλλιέργειες και παροχή συμβουλευτικών 
υπηρεσιών σε γεωργικές επιχειρήσεις, ομάδες παραγω¬ 
γών, και άλλους φορείς, απομόνωση φυτοπαθογόνων 
μικροοργανισμών, εργαστηριακή ανάλυση ασθενειών και 
ανάπτυξη μεθόδων τηλεδιάγνωσης των ασθενειών των 
φυτών, μελέτες, εκπαίδευση και υποστήριξη εφαρμογής 
βέλτιστων πρακτικών ολοκληρωμένης διαχείρισης των 
καλλιεργειών. 

γ) Εργαστήριο Αξιοποίησης Φυσικών Πόρων και Γεωρ- 
γικής Μηχανικής, το οποίο εξυπηρετεί ερευνητικές και 
εκπαιδευτικές ανάγκες στα γνωστικά αντικείμενα: Ανά¬ 
πτυξη μεθόδων και εργαλείων για την αειφόρο χρήση 
των φυσικών πόρων με ιδιαίτερη έμφαση στο έδαφος 
(γονιμότητα, αντιμετώπιση ερημοποίησης των γεωρ¬ 
γικών γαιών), διαχείριση των υδατικών πόρων και τις 
τεχνικές των αρδεύσεων, τις γεωργικές κατασκευές (π.χ. 
θερμοκήπια), το γεωργικό - μηχανολογικό εξοπλισμό 
(γεωργικά μηχανήματα, αυτοματισμοί), τις εφαρμογές 
των ανανεώσιμων πηγών ενέργειας στη γεωργία και την 
προστασία - αξιοποίηση του γεωργικού περιβάλλοντος 
γενικότερα, περιλαμβανομένων και της αξιοποίησης 
υπολειμμάτων (υγρών και στερεών). 

δ) Εργαστήριο Διαιτητικής και Σύστασης Σώματος 
Ανθρώπου, το οποίο εξυπηρετεί ερευνητικές και εκ¬ 
παιδευτικές ανάγκες στα γνωστικά αντικείμενα: Διαι¬ 
τητική - Εφαρμοσμένη Διατροφή και διαιτητικά «ερ¬ 
γαλεία» (ερωτηματολόγια, δίαιτες, λογισμικά, τεχνικές 
παρέμβασης, μετρήσεις σύστασης σώματος με διάφο¬ 


ρες μεθόδους κ.ά.) για την προφύλαξη, θεραπεία και 
αποκατάσταση του ανθρώπου από νοσήματα. Έμφαση 
δίνεται στα χρόνια νοσήματα (παχυσαρκία, διαβήτης, 
καρδιαγγειακά, νεφροπάθειες κ.α.), τα οποία συνδέονται 
άμεσα με τις διατροφικές συνήθειες. Το Εργαστήριο 
παρεμβαίνει σε άτομα και ομάδες πληθυσμού, για τη 
βελτίωση της υγείας τους. Ιδιαίτερης σημασίας στην 
παραπάνω προσέγγιση έχουν οι εφαρμογές σύστασης 
σώματος - ανθρωπομετρίας, και φυσικής/χημικής πα¬ 
ρακολούθησης των αλλαγών του ανθρωπίνου σώματος 
ως συνέπεια φυσιολογικών καταστάσεων, παθήσεων 
και διατροφικών παρεμβάσεων. Τέλος, το εργαστήριο 
ενεργοποιείται στην υγιεινή και ποιότητα/έλεγχο τρο¬ 
φίμων - διατροφής, προωθεί την Κρητική δίαιτα και την 
παραδοσιακή Κρητική κουζίνα. 

5. Ιδρύονται στη Σχολή Τεχνολογικών Εφαρμογών του 
Τεχνολογικού Εκπαιδευτικού Ιδρύματος (Τ.Ε.Ι.) Κρήτης 
τα παρακάτω Εργαστήρια: 

α) Εργαστήριο Αιολικής Ενέργειας και Σύνθεσης Ενερ¬ 
γειακών Συστημάτων, το οποίο εξυπηρετεί ερευνητικές 
και εκπαιδευτικές ανάγκες στα γνωστικά αντικείμενα: 
Μηχανική, αεροδυναμική, φαινόμενα μεταφοράς ορμής, 
ενέργειας και μάζας με εφαρμογές στην τεχνολογία 
των ανεμογεννητριών, σύνθεση συστημάτων παραγω¬ 
γής ηλεκτρικής και θερμικής ισχύος σε κεντρική και 
αποκεντρωμένη κλίμακα (σταθμοί παραγωγής ηλεκτρι¬ 
κής ισχύος, κτηριακές εγκαταστάσεις), μέτρηση της 
ποιότητας της συμπεριφοράς ηλεκτρομηχανικών και 
έμβιων συστημάτων, την εισαγωγή τεχνικών εξοικονό¬ 
μησης ενέργειας σε κτήρια και ηλεκτρομηχανολογικές 
εγκαταστάσεις, την υλοποίηση ειδικών περιβαλλοντικών 
μελετών μεγάλων συστημάτων ηλεκτροπαραγωγής από 
ΑΠΕ, σχεδιασμός μικρών και μεγάλων ανεμογεννητριών 
και αιολικών πάρκων, την ανάπτυξη κανονισμών ασφα¬ 
λείας, θεωρία της πληροφορίας καθώς και ειδικότερα 
ερευνητικά θέματα στον τομέα της εμβιομηχανικής. Το 
Εργαστήριο επίσης εστιάζει στην υλοποίηση μελετών 
ειδικών ενεργειακών συστημάτων που στοχεύουν στην 
εξοικονόμηση ενέργειας και στη μεγιστοποίηση της 
διείσδυσης των Α.Π.Ε. στο ενεργειακό ισοζύγιο καθώς 
και ειδικών μελετών αεροδυναμικής φόρτισης κτηρίων, 
πύργων και λοιπών αρχιτεκτονικών στοιχείων και υπαί¬ 
θριων κατασκευών. 

β) Εργαστήριο Μηχανολογίας Ακρίβειας και Αντί¬ 
στροφης Μηχανικής, το οποίο εξυπηρετεί ερευνητικές 
και εκπαιδευτικές ανάγκες στα γνωστικά αντικείμενα: 
Σχεδιασμός, μελέτη και κατασκευή υλικών με χρήση 
σύγχρονων μεθόδων και διαδικασιών, βασιζόμενων σε 
τεχνολογίες τρισδιάστατης εκτύπωσης, ανάστροφης 
μηχανικής και κατεργασιών ακρίβειας με χρήση της τε¬ 
χνολογίας της ψηφιακής καθοδήγησης, και εφαρμογή σε 
διάφορους επιστημονικούς χώρους, όπως η βιομηχανία, 
η ιατρική και ο πολιτισμός. 

γ) Εργαστήριο Ενεργειακών και Φωτοβολταϊκών Συ¬ 
στημάτων, το οποίο εξυπηρετεί ερευνητικές και εκπαι¬ 
δευτικές ανάγκες στα γνωστικά αντικείμενα: α) Ενερ¬ 
γειακά Ηλεκτρικά Συστήματα. Συγκεκριμένα, ηλεκτρικές 
εγκαταστάσεις χαμηλής, μέσης και υψηλής τάσης, δί¬ 
κτυα και υποσταθμοί χαμηλής, μέσης και υψηλής τά¬ 
σης, διηλεκτρικά υλικά, εξοπλισμός υψηλής τάσης και 
μετρήσεις, ηλεκτρονικά ισχύος και εφαρμογές τους, 
παραγωγή ηλεκτρικής ενέργειας από Α.Π.Ε. και ιδιαίτερα 
από φωτοβολταϊκά, β) Ηλιακά Ενεργειακά Συστήματα. 

Συγκεκριμένα, φωτοβολταϊκά ενεργειακά συστήματα 
(διασυνδεδεμένα και αυτόνομα συστήματα), συστήμα¬ 
τα ιχνηλάτησης (Ιγ3οΚθγ3), ηλιακά ενεργειακά συστή¬ 
ματα θέρμανσης, ενσωμάτωση ηλιακών ενεργειακών 
συστημάτων σε κτίρια, διάδοση ηλεκτρομαγνητικής 
ακτινοβολίας και γ) Σύγχρονα Συστήματα Φωτισμού. 
Συγκεκριμένα, τεχνολογίες φωτεινών πηγών, ηλεκτρο¬ 
νικά συστήματα οδήγησης λαμπτήρων, βελτιστοποίηση 
της λειτουργίας φωτοτεχνικών συστημάτων - κτίρια και 
φωτοτεχνικές μελέτες. 

δ) Κέντρο Τεχνολογίας Υλικών και Φωτονικής, το 
οποίο εξυπηρετεί ερευνητικές και εκπαιδευτικές ανά¬ 
γκες στα γνωστικά αντικείμενα: α) Οργανικά ηλεκτρο¬ 
νικά και καινοτόμες νανοδομές οξειδίων μετάλλων: 
ανάπτυξη και εφαρμογή νανοϋλικών και νανοδομημέ- 
νων σύνθετων υλικών σε φωτοβολταϊκά τρίτης γενιάς, 
φωτοκαταλυτικά υλικά, παράθυρα ελεγχόμενης διαπε¬ 
ρατότητας, διάφανα ηλεκτρόδια, αυτοκαθαριζόμενες 
επιφάνειες, αισθητήρες, ηλεκτρομαγνητική θωράκιση 
κ.λπ. Διερεύνηση τεχνικών τύπου εκτύπωσης αλλά και 
προσαρμογή των αποτελεσμάτων ανάπτυξης καινοτό- 
μων νανοσύνθετων υλικών σε διεργασίες ευρείας κλίμα¬ 
κας, β) Ημιαγώγιμα υλικά και παράγωγες ηλεκτρονικές 
διατάξεις: Μελέτη εφαρμογών ΙβεθΓ στην διαγνωστική 
υλικών, μετρήσεις και κατεργασία υλικών, μελέτη γέ¬ 
νεσης σύμφωνης ακτινοβολίας ΙεεβΓ σε ενεργά οπτικά 
υλικά ή μέσω μη-γραμμικών διαδικασιών, ανάπτυξη- 
μελέτη συστημάτων ΙβεβΓ, διερεύνηση των μηχανικών, 
οπτικών και ηλεκτρικών ιδιοτήτων υλικών και διατάξεων 
και διερεύνηση των ιδιοτήτων επιφανειών σε μικρο- 
κλίμακα. γ) Φασματοσκοπική ανάλυση πηγών φωτός: 
μελέτες εφαρμογής Φ/Β και ηλιοθερμικών μονάδων 
ηλεκτροπαραγωγής, έλεγχος ποιοτικών παραμέτρων 
νερού, υγρών αποβλήτων και κρασιού. 

ε) Εργαστήριο Συστημάτων Ελέγχου και Ρομποτικής, 
το οποίο εξυπηρετεί ερευνητικές και εκπαιδευτικές 
ανάγκες στα γνωστικά αντικείμενα: (α) Σχεδίαση και 
ανάπτυξη ρομποτικών και μηχατρονικών συστημάτων 
με έμφαση σε εφαρμογές στη βιομηχανική, μεταποιη¬ 
τική, και αγροτική παραγωγή, (β) Θεωρητική μελέτη και 
πρακτική υλοποίηση συστημάτων αυτόματου ελέγχου, 
(γ) Σχεδίαση συστημάτων βιομηχανικού αυτοματισμού, 
απομακρυσμένου ελέγχου και τηλεμετρίας, (δ)Έρευνα 
πάνω σε προηγμένα και νοήμονα ρομποτικά συστήμα¬ 
τα, σε τομείς όπως η εμβιομηχανική τεχνολογία, τα 
υποβρύχια ρομπότ, η βιομιμητική, η μηχανική όραση, 
και ο επιδέξιος χειρισμός αντικειμένων. Το Εργαστήριο 
εστιάζει επίσης σε δραστηριότητες ανάπτυξης πειραμα¬ 
τικών διατάξεων και εξειδικευμένου λογισμικού, για την 
ενίσχυση της εκπαιδευτικής διαδικασίας και τη διάδοση 
ανάμεσα στους φοιτητές των αντικειμένων της μηχα- 
τρονικής, της ρομποτικής και του αυτομάτου Ελέγχου. 

στ) Εργαστήριο Εφαρμοσμένης και Διαδραστικής Πλη¬ 
ροφορικής, το οποίο εξυπηρετεί ερευνητικές και εκπαι¬ 
δευτικές ανάγκες στα γνωστικά αντικείμενα: έρευνα και 
ανάπτυξη μεγάλης κλίμακας υπολογιστικών υποδομών 
σε επιλεγμένες περιοχές μεγάλης κοινωνικής σημασίας 
(ηλικιωμένοι, ασθενείς, κοινωνική φροντίδα) ή τομείς με 
σημαντική σημασία για την περιφερειακή και εθνική οι¬ 
κονομία (πρωτογενής τομέας, τουρισμός), συνεργατικές 
τεχνολογίες πληροφορικής και ανάπτυξη σχετικών εφαρ¬ 
μογών και διαδικτυακών υπηρεσιών, αυτοματοποιημένη 
ανάλυση μουσικού περιεχομένου, ανάκτηση σημασιο- 


λογικής πληροφορίας στη μουσική και ανάπτυξη καινο- 
τόμων δικτυακών υπηρεσιών και εργαλείων σύγχρονης 
συνεργασίας, κοινωνική υπολογιστική και ανάλυση ανα- 
δυόμενων φαινομένων μέσω ψηφιακού ίχνους, δημιουργία 
έξυπνων χώρων (επιειΐ εραοοε) διαβίωσης, εστιάζοντας 
σε θέματα που σχετίζονται με μοντελοποίηση συμπε¬ 
ριφορών και γεγονότων της καθημερινότητας, την υπο¬ 
στήριξη της συνεργασίας, και την ανάπτυξη φυσικών 
διεπαφών χρήσης, πολυτροπικές και φυσικές διεπα- 
φές χρήστη-υπολογιστή, συναισθηματική υπολογιστική 
(αΐΐθοίίνθ οοπιρυΐίης) με έμφαση στο σχεδίασμά νέων 
τρόπων αναγνώρισης και επικοινωνίας συναισθηματι- 
κών-γνωστικών καταστάσεων, ανάπτυξη, εφαρμογή και 
χρήση ψηφιακών παιχνιδιών (εσπουε ρεπιοε) σε τομείς 
όπως διαχείριση ευζωίας, εκπαίδευση κ.λπ,, τεχνικές δι¬ 
αχείρισης και ανάλυσης μεγάλου όγκου δεδομένων με 
εφαρμογές στη Βιοϊατρική και Βιοπληροφορική. 

ζ) Εργαστήριο Πολυμέσων, Δικτύων και Επικοινωνι¬ 
ών, το οποίο εξυπηρετεί ερευνητικές και εκπαιδευτικές 
ανάγκες στα γνωστικά αντικείμενα: α) Κατανεμημένα 
συστήματα - Κοινωνικά Δίκτυα: έρευνα και ανάπτυξη 
στη περιοχή των κατανεμημένων συστημάτων ευρείας 
κλίμακας και το υπολογιστικό νέφος (οίουά) καθώς και 
εφαρμογών αυτών στα κοινωνικά δίκτυα και τα διομό- 
τιμα συστήματα (ρβθΐ'-ίο-ρβθΐ'), β) Διαδραστικά γραφι- 
κά-πολυμέσα και διαδίκτυο: σύγκλιση μεταξύ γραφι¬ 
κών και πολυμέσων ροής (εΐΓθεπιίηρ), ρεαλιστική φυσική 
προσομοίωση πολυμέσων στο διαδίκτυο, κατανεμημένα 
διαδραστικά εικονικά και συνεργατικά περιβάλλοντα, 
δικτύωση πολυμέσων, παιχνίδια με σκοπό (ρεπιοε ννίίίι 
3 ρυιροεο), παραγωγές πολυμέσων, τηλεκπαίδευση. 
γ) Συστήματα επικοινωνιών και δίκτυα: Ασύρματα δί¬ 
κτυα, κινητές επικοινωνίες 2ης - 5ης γενιάς, ενσύρμα¬ 
τες και οπτικές επικοινωνίες, επίγειες ασύρματες και 
δορυφορικές ζεύξεις, ηλεκτρομαγνητική συμβατότητα, 
σκέδαση διάδοση και ακτινοβολία ηλεκτρομαγνητικών 
κυμάτων, ηλεκτρομαγνητικές εφαρμογές και μετρήσεις 
ηλεκτρομαγνητικών πεδίων, δομές μετάδοσης και έξυ¬ 
πνες κεραίες, ραντάρ και μικροκυματικές εφαρμογές, 
εικονικά δίκτυα, τεχνολογίες εικονοποίησης δικτύων 
(ηβΐννοτίκ νίΓίυ3ΐίζ3ΐίοη), υπηρεσίες σε προγραμματιζόμενα 
δίκτυα (εοίΙννβΓθ άθίίηθά ποίννοιϊο), δ) Δίκτυα αισθητή¬ 
ρων (ΝΛ/5Ν) και εφαρμογές τηλεματικής: βιομηχανική 
πληροφορική και αυτοματισμοί, προγραμματιζόμενοι 
λογικοί ελεγκτές (ΡΙΧε), απομακρυσμένη συλλογή και 
επεξεργασία δεδομένων, Διαδίκτυο των Αντικειμένων 
(ΙπΙθγπθΙ οί ΤΙιίηρε), διεισδυτική και πανταχού-παρούσα 
υπολογιστική, θεσηγνωσιακές (ΙοοεΙίοη-άαεβά) υπηρε¬ 
σίες, προσωποποιημένες κινητές εφαρμογές, δίκτυα 
πιστοποίησης και ελέγχου προϊόντων, επικοινωνίες Μ2Μ, 
ε) Ανάπτυξη μεθοδολογίας και εργαλείων για την αποτύ¬ 
πωση και τη μελέτη της κίνησης και της συμπεριφοράς 
ζώντων οργανισμών. Εξαγωγή και μελέτη τρισδιάστατης 
κίνησης με εφαρμογή στην ιατρική, τον αθλητισμό και 
την επιστήμη, στ) Ασφάλεια δικτύων και πληροφοριακών 
συστημάτων: αλγόριθμοι και πρωτόκολλα ασφάλειας, 
κρυπτογραφία, ασφάλεια σε ενσωματωμένα συστήματα 
και δίκτυα \Λ/3Ν, μηχανισμοί πληρωμών για ηλεκτρονικό 
εμπόριο, ασφάλεια λογισμικού, έλεγχος ασφάλειας και 
διαπεραστικότητας (ροηβίιτιΐίοη), ψηφιακή ιατροδικαστι¬ 
κή (άίρίίβΙ ΐοΓθπείοε), ανίχνευση παρείσδυσης (ίηΐιχιείοη), 
πολιτικές ασφάλειας και ιδιωτικότητας (ριϊνβογ). 



28026 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


η) Εργαστήριο Ευφυών Συστημάτων, το οποίο εξυ¬ 
πηρετεί ερευνητικές και εκπαιδευτικές ανάγκες στα 
γνωστικά αντικείμενα: Αναγνώριση προτύπων, αρχιτε¬ 
κτονική Η/Υ, αρχιτεκτονική με προγραμματιζόμενη λο¬ 
γική (ΕΡΘΑε), ενσωματωμένα συστήματα, επεξεργασία 
εικόνας, πολυπύρηνα συστήματα, τεχνητά νευρωνικά 
δίκτυα, τεχνητή όραση, ψηφιακή επεξεργασία σήματος 
και ψηφιακή σχεδίαση. Η ευρεία σύγκλιση τεχνολογιών 
που έχει σήμερα επιτευχθεί έχουν προωθήσει και τις 
ερευνητικές και αναπτυξιακές δράσεις του Εργαστηρίου 
σε ευρείς τομείς της Βιομηχανίας. Συγκεκριμένα πεδία 
δραστηριοτήτων του εργαστηρίου περιλαμβάνουν έρευ¬ 
να και εφαρμογές στην αυτοκίνηση, την ρομποτική, σε 
ιατρικές συσκευές και συσκευές ευρείας κατανάλωσης. 

θ) Εργαστήριο Εφαρμοσμένων και Υπολογιστικών 
Μαθηματικών, το οποίο εξυπηρετεί ερευνητικές και εκ¬ 
παιδευτικές ανάγκες στα γνωστικά αντικείμενα: μελέτη 
και επίλυση προβλημάτων μη γραμμικού χαρακτήρα με 
χρήση αναλυτικών και αριθμητικών μεθόδων. Ενδεικτι¬ 
κές περιπτώσεις τέτοιων προβλημάτων αποτελούν οι μη 
γραμμικές διαφορικές εξισώσεις, στις οποίες υπεισέρχεται 
η ρ-Λαπλασιανή, με εφαρμογές μεταξύ άλλων στα μη 
Νευτώνεια ρευστά, το φαινόμενο της συμπύκνωσης Βοεο- 
ΕίηεΙθίη και η μη γραμμική εξίσωση του ΒοίίΓδάίπςθΓ που το 
περιγράφει (Μαθηματική Φυσική), καθώς και προβλήματα 
που συνδέονται με τη μελέτη και την υπολογισιμότητα 
των λεγάμενων ειδικών συναρτήσεων, μια κατηγορία μα¬ 
θηματικών συναρτήσεων με κομβικό ρόλο στις εφαρμογές, 
καθώς συνιστούν λύση μαθηματικών μοντέλων που περι¬ 
γράφουν κυρίαρχα φαινόμενα σε διάφορους τομείς της. 

ι) Εργαστήριο Τεχνητής Νοημοσύνης και Μηχανικής 
Συστημάτων, το οποίο εξυπηρετεί ερευνητικές και εκπαι¬ 
δευτικές ανάγκες στα γνωστικά αντικείμενα: της τεχνη¬ 
τής νοημοσύνης και μηχανικής συστημάτων με έμφαση 
στην εφαρμοσμένη τεχνολογική έρευνα και ανάπτυξη 
σε τεχνολογίες αιχμής, αναφορικά με την ανάπτυξη 
λογισμικού, από την οπτική της τεχνητής νοημοσύνης 
και της μηχανικής συστημάτων. Οι ερευνητικές δραστη¬ 
ριότητες των μελών του Εργαστηρίου περιλαμβάνουν 
τους εξής τομείς: αυτοματοποιημένη μηχανική λογισμι¬ 
κού, συστήματα γνώσης και λογικός προγραμματισμός, 
αναπαράσταση γνώσης και συλλογιστική, διαδίκτυο και 
σημασιολογικός ιστός, επεξεργασία φυσικής γλώσσας, 
ενσωματωμένα συστήματα και εργαλεία σχεδιασμού 
(ΕΟΑ), ευφυή συστήματα στην ιατρική, λογισμικό, βιβλι¬ 
οθήκες και εργαλεία αριθμητικής ανάλυσης, τεχνολογίες 
πληροφοριών και επικοινωνίας στην εκπαίδευση. Οι ερευ¬ 
νητικές δραστηριότητες του Εργαστηρίου καλύπτουν 
ολόκληρο τον κύκλο ζωής λογισμικού ή υλικού, από την 
περιγραφή και ανάλυση απαιτήσεων και προδιαγραφών 
μέχρι το σχεδίασμά, την υλοποίηση, την επαλήθευση και 
τη συντήρηση του. Ιδιαίτερο ενδιαφέρον για το Εργαστή¬ 
ριο έχει η ανάπτυξη λογισμικού ανοιχτού κώδικα, ερευ¬ 
νητικών προτύπων με δυνατότητα άμεσης απορρόφησης 
τους από τη βιομηχανία ή ενσωμάτωση τους σε εμπορικά 
προϊόντα, καθώς και την παροχή υπηρεσιών συμβουλευ¬ 
τικής σε τεχνολογικά θέματα του ενδιαφέροντος του. 

Αρθρο 2 
Αποστολή 

Κάθε Εργαστήριο έχει ως αποστολή: 

1. Τη διεξαγωγή βασικής και εφαρμοσμένης έρευνας 
στα αντικείμενα που προσδιορίζονται για κάθε Εργα¬ 
στήριο στο άρθρο 1 του παρόντος. 


2. Την κάλυψη διδακτικών και ερευνητικών αναγκών 
σε προπτυχιακό και μεταπτυχιακό επίπεδο στα αντι¬ 
κείμενα δραστηριότητας των Εργαστηρίων όπως αυτά 
προσδιορίζονται στο άρθρο 1 του παρόντος. 

3. Τη συνεργασία κάθε μορφής με ερευνητικά κέντρα 
και ακαδημαϊκά ιδρύματα ημεδαπής και αλλοδαπής, 
εφόσον οι επιστημονικοί στόχοι, συμπίπτουν, συμβα¬ 
δίζουν και αλληλοσυμπληρώνονται με εκείνους κάθε 
Εργαστηρίου. 

4. Τη συνεργασία: α) με φορείς του δημόσιου τομέα, 
οργανισμούς τοπικής αυτοδιοίκησης, επιστημονικούς 
και κοινωνικούς φορείς καθώς και διεθνείς οργανισμούς, 
β) με ιδιωτικούς φορείς, ιδιωτικά εργαστήρια και τη 
βιομηχανία με στόχο τη προώθηση και την αξιοποίηση 
των αποτελεσμάτων της έρευνας στην παραγωγική 
διαδικασία ή την υποβολή προτάσεων σε θέματα που 
συμπίπτουν στα ερευνητικά ενδιαφέροντα του κάθε 
Εργαστηρίου όπως αυτά προσδιορίζονται στο άρθρο 1 
του παρόντος. 

5. Την παροχή υπηρεσιών συναφών με τα γνωστικά 
αντικείμενα τους όπως αυτά προσδιορίζονται στο άρ¬ 
θρο 1 του παρόντος, ακολουθώντας την ακαδημαϊκή δε¬ 
οντολογία, υιοθετώντας βέλτιστες πρακτικές και συνει¬ 
σφέροντας στην προώθηση των στόχων του Ιδρύματος. 

6. Τη συνεισφορά και διοργάνωση επιστημονικών δια¬ 
λέξεων, ημερίδων, σεμιναρίων, συμποσίων συνεδρίων 
και άλλων επιστημονικών εκδηλώσεων, την πραγματο¬ 
ποίηση δημοσιεύσεων και εκδόσεων και την πρόσκληση 
Ελλήνων και ξένων αναγνωρισμένων επιστημόνων. 

Αρθρο 3 
Προσωπικό 

1. Κάθε Εργαστήριο στελεχώνεται από ΕΠ του Τ.Ε.Ι. 
Κρήτης, κατόχους διδακτορικού διπλώματος οι οποίοι 
συγκροτούν τη βασική Ερευνητική ομάδα του Εργαστη¬ 
ρίου και των οποίων το επιστημονικό έργο σχετίζεται 
και με τα αντικείμενα που υποστηρίζει κάθε Εργαστήριο 
όπως αυτά προσδιορίζονται στο άρθρο 1 του παρόντος. 

2. Την βασική ερευνητική ομάδα κάθε Εργαστηρίου 
μπορεί να πλαισιώνουν και ερευνητές, κάτοχοι διδα¬ 
κτορικού διπλώματος, τεχνικό προσωπικό έρευνας και 
βοηθοί έρευνας που έχουν οποιοσδήποτε μορφής σχέση 
εργασίας με το Τ.Ε.Ι. Κρήτης και των οποίων το γνω¬ 
στικό αντικείμενο ή η ειδικότητα έχει άμεση συνάφεια 
με τα γνωστικά αντικείμενα που περιγράφονται στο 
άρθρο 1 του παρόντος. 

3. Στο πλαίσιο των ερευνητικών συνεργασιών του 
Εργαστηρίου με άλλα αντίστοιχα Εργαστήρια ως συ- 
νεργαζόμενοι ερευνητές μπορεί να συμπεριλαμβάνο- 
νται και καθηγητές άλλων ΑΕΙ ή ερευνητές Ερευνητικών 
Κέντρων του εσωτερικού ή του εξωτερικού καθώς και 
ομότιμοι καθηγητές του Τ.Ε.Ι. Κρήτης. 

4. Στο Εργαστήριο μπορούν να απασχοληθούν προ- 
σφέροντας επικουρικό έργο μέλη του Ειδικού Τεχνικού 
Προσωπικού (Ε.ΤΕ.Π.) μετά από αίτημα του ενδιαφερο¬ 
μένου και ύστερα από απόφαση της οικείας Σχολής με 
την σύμφωνη γνώμη της βασικής ερευνητικής ομάδας 
του Εργαστηρίου. 

Αρθρο 4 

Διοίκηση και Αρμοδιότητες 

1. Κάθε Εργαστήριο διευθύνεται από τον Διευθυντή 
του, που είναι Καθηγητής της οικείας Σχολής στην 
οποία ανήκει το Εργαστήριο, κατά προτεραιότητα από 

τις βαθμίδες του Καθηγητή ή Αναπληρωτή Καθηγητή 
και είναι μέλος της βασικής ερευνητικής ομάδας του 
Εργαστηρίου. Ο Διευθυντής Εργαστηρίου εκλέγεται, 
από την ολομέλεια των μελών της βασικής ερευνητικής 
ομάδας του ερευνητικού Εργαστηρίου και η εκλογή του, 
μετά από σύμφωνη γνώμη της Διεύθυνσης της Σχο¬ 
λής, επικυρώνεται από τη Συνέλευση του Τ.Ε.Ι. Κρήτης. 
Η θητεία του Διευθυντή είναι τριετής και μπορεί να 
ανανεωθεί για μια θητεία σύμφωνα με τις ανωτέρω 
προβλεπόμενες διαδικασίες. 

2. Ο ασκών καθήκοντα Διευθυντή Εργαστηρίου έχει 
τις εξής αρμοδιότητες: 

α) Διαμορφώνει, σε συνεργασία με τα μέλη του Ερ¬ 
γαστηρίου, τον μεσοπρόθεσμο στρατηγικό σχεδίασμά 
του Εργαστηρίου, θέτει τους αναπτυξιακούς στόχους 
του Εργαστηρίου και μεριμνά για την υλοποίηση αυτών. 

β) Συντάσσει, σε συνεργασία με τα μέλη του Εργα¬ 
στηρίου, και υποβάλλει στην οικεία Σχολή (ή στις οι¬ 
κείες Σχολές σε περίπτωση διασχολικού Εργαστηρίου) 
τον ετήσιο προγραμματισμό του Εργαστηρίου. Επίσης 
υποβάλλει τον ετήσιο απολογισμό των δραστηριοτήτων 
του Εργαστηρίου στην οικεία Σχολή, και στη ΜΟ.ΔΙ.Π. 
του Ιδρύματος. 

γ) Μεριμνά για την αυτάρκεια και την ανάπτυξη της 
υλικοτεχνικής υποδομής του Εργαστηρίου, την στελέ- 
χωση του με το ανάλογο προσωπικό και την οικονομική 
διαχείριση των εσόδων του Εργαστηρίου, δ) Υπογράφει 
κάθε εξερχόμενο έγγραφο που αφορά δραστηριότητα 
του Εργαστηρίου και γενικά είναι υπεύθυνος για την 
ομαλή λειτουργία του Εργαστηρίου, ενώ συνυπογράφει 
κάθε είδους συμβάσεις συνεργασίας με άλλους φορείς 
που υπογράφονται από τους αρμόδιους θεσμικούς εκ¬ 
προσώπους του Ιδρύματος. 

Άρθρο 5 

Εγκαταστάσεις - Λειτουργία 

1. Κάθε Εργαστήριο εγκαθίσταται σε χώρους του Τ.Ε.Ι. 
Κρήτης. Εγκατάσταση σε χώρο εκτός ΤΕΙ Κρήτης απαι¬ 
τεί απόφαση της οικείας Σχολής και της Συνέλευσης 
του Ιδρύματος. Χώροι των Εργαστηρίων είναι εκείνοι 
στους οποίους εκτελούνται δραστηριότητες συναφείς 
με την αποστολή τους, συμπεριλαμβανομένων και των 
ειδικών εγκαταστάσεων με τον τεχνικό εξοπλισμό, για 
την διενέργεια των ερευνητικών προγραμμάτων. Χώροι 
θεωρούνται επίσης το γραφείο του Διευθυντή, καθώς 
και κάθε άλλος χώρος που διατίθεται για την λειτουργία 
τους. Στο χώρο εγκατάστασης τοποθετείται πινακίδα 
με τον τίτλο του Εργαστηρίου. 

2. Κάθε Εργαστήριο λειτουργεί κατά τις εργάσιμες 
ημέρες και ώρες, σύμφωνα με τον κανονισμό του Τ.Ε.Ι. 
Κρήτης. Η λειτουργία του Εργαστηρίου πέραν του ωρα¬ 
ρίου αυτού απαιτεί σχετική απόφαση του Διευθυντή του. 

3. Ο Διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους καθώς και στην προστασία των οργάνων και 
εγκαταστάσεων του εργαστηρίου από βλάβες. 

4. Ο Διευθυντής ενημερώνεται πριν από τη διεξαγωγή 
κάθε εργασίας που γίνεται στο Εργαστήριο, στα πλαί¬ 
σια ερευνητικού προγράμματος ή άλλου έργου που έχει 
αποφασιστεί. Καθορίζει την προτεραιότητα στη χρησι¬ 
μοποίηση οργάνων και χώρων όταν αυτό είναι αναγκαίο. 


5. Η χρησιμοποίηση ειδικών οργάνων του Εργαστηρίου 
επιτρέπεται μόνο στο προσωπικό του Εργαστηρίου ή σε 
άλλους ερευνητές που έχουν ειδική επί των οργάνων 
αυτών εκπαίδευση και εξουσιοδότηση. Κινητά όργανα 
και σκεύη, τα οποία παραδίδονται για την διεξαγωγή 
εργασιών, επιστρέφονται μετά την χρησιμοποίηση τους 
στην κατάσταση που έχουν παραδοθεί. 

6. Στο κάθε Εργαστήριο έχουν δικαίωμα εκτέλεσης 
πειραματικών εργασιών τα μέλη της βασικής ερευνη¬ 
τικής ομάδας του Εργαστηρίου αποκλειστικά και σε 
συνεργασία με άλλους καθηγητές του Τ.Ε.Ι. Κρήτης ή 
ερευνητές, εφόσον το αντικείμενο της έρευνας είναι 
σχετικό με τις δραστηριότητες του Εργαστηρίου. Για 
την εκτέλεση πειραματικής εργασίας από ερευνητές, 
οι οποίοι δεν είναι μέλη του Εργαστηρίου, χορηγείται 
άδεια ύστερα από σχετική αίτηση, στην οποία αναφέρο- 
νταί: ο σκοπός της εργασίας, το χρονοδιάγραμμα της, 
η χρησιμοποίηση ή μη οργάνων τα οποία διαθέτει το 
Εργαστήριο, οι διατάξεις οι οποίες διέπουν την εκτέ¬ 
λεση αυτής της πειραματικής εργασίας και ο προϋπο¬ 
λογισμός της δαπάνης που απαιτείται. 

7. Με ευθύνη του Διευθυντή κάθε Εργαστήριο πρέπει 
να μεριμνά έτσι ώστε να εξασφαλίζεται: 

α) Η συνεχής προσφορά του στο πλαίσιο της αποστο¬ 
λής του, όπως περιγράφεται στο άρθρο 2 του παρόντος. 

β) Η διάχυση των αποτελεσμάτων της έρευνας που 
διεξάγεται και των γενικότερων δράσεων του. 

γ) Η δυναμική τήρηση της ιστοσελίδας του Εργαστη¬ 
ρίου, η οποία πρέπει να εμπεριέχει αναλυτικές πληρο¬ 
φορίες των δραστηριοτήτων του. 

Άρθρο 6 
Έσοδα 

α) Τα έσοδα κάθε Εργαστηρίου προέρχονται από: 

1. Την εκτέλεση χρηματοδοτούμενων ερευνητικών 
και αναπτυξιακών προγραμμάτων που συμμετέχει το 
Εργαστήριο. 

2. Τη διάθεση ερευνητικών ή εν γένει επιστημονικών 
προϊόντων. 

3. Την παροχή υπηρεσιών σύμφωνα με το άρθρο 2 
του παρόντος. 

4. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

5. Τ ις κληρονομιές, τις δωρεές και κληροδοσίες που 
καταλείπονται στο Τ.Ε.Ι. Κρήτης για τους σκοπούς του 
Εργαστηρίου. 

β) Τα έσοδα των Εργαστηρίων διατίθενται για τις 
δαπάνες υποστήριξης της εύρυθμης λειτουργίας τους, 
την αγορά εξοπλισμού, αναλωσίμων, τη συντήρηση και 
διαμόρφωση των χώρων των εργαστηρίων και για υπο¬ 
τροφίες προς φοιτητές. 

γ) Η διαχείριση των εσόδων των Εργαστηρίων του 
ΤΕΙ Κρήτης γίνεται από τον Ειδικό Λογαριασμό Κον- 
δυλίων Έρευνας (ΕΛΚΕ), σύμφωνα με τις προβλέψεις 
του Κανονισμού ΔιαχείρισηςΈργων του ΕΛΚΕ του ΤΕΙ 
Κρήτης. 

Άρθρο 7 

Τηρούμενα βιβλία 

1. Για τις ανάγκες κάθε Εργαστηρίου τηρούνται τα 
ακόλουθα βιβλία και στοιχεία σε έντυπη ή ηλεκτρονική 
μορφή: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


- Πρωτόκολλο εισερχόμενης - εξερχόμενης αλληλο¬ 
γραφίας. 

- Βιβλίο περιουσιακών στοιχείων, εξοπλισμού, υλικών, 
επίπλων, κ.λπ. 

- Κατάλογος επιστημονικών βιβλίων, περιοδικών και 
λογισμικών που ανήκουν στο Εργαστήριο. 

- Φάκελος οικονομικών στοιχείων κάθε έτους, αντί¬ 
γραφα τιμολογίων, δαπανών και ετήσιο λογιστικό φύλλο 
εσόδων - εξόδων με διαρκή ενημέρωση. 

- Αρχείο ερευνητικών προγραμμάτων. 

- Αρχείο μεταβολών προσωπικού. 

- Αρχείο των ετήσιων εκθέσεων δραστηριοτήτων η 
οποία περιλαμβάνει επιστημονικές δημοσιεύσεις σε πε¬ 
ριοδικά αναγνωρισμένου κύρους με κριτές, διοργανώ¬ 
σεις ημερίδων, συνεδρίων ή εκπαιδευτικών διαλέξεων 
όπως και συμμετοχές του προσωπικού των Εργαστη¬ 
ρίων σε επιστημονικά επίπεδα. 


2. Με απόφαση του Διευθυντή μπορεί ακόμη να τη¬ 
ρείται και κάθε άλλο βιβλίο ή στοιχείο που κρίνεται 
απαραίτητο. 

Αρθρο 8 
Αξιολόγηση 

Το Εργαστήριο υπόκεινται σε περιοδική αξιολόγηση 
του έργου του, ανά τριετία, με βάση διαδικασία που 
ορίζει η ΜΟ.ΔΙ.Π. του Ιδρύματος. Ο Διευθυντής του Ερ¬ 
γαστηρίου υποβάλλει ετήσιο απολογισμό του έργου 
του Εργαστηρίου στον Διευθυντή της οικείας Σχολής 
και στη ΜΟ.ΔΙ.Π. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 3 Νοεμβρίου 2015 
Ο Πρόεδρος 

ΕΥΑΓΓΕΛΟΣ ΚΑΠΕΤΑΝΑΚΗΣ 

